“ทองคำไทย” เช้าเปิดคงที่ รูปพรรณขายออก 31,550 บ.
ตลาดซื้อขายทองคำเช้านี้เปิดตลาดวันแรกของสัปดาห์คงที่ หลังนักลงทุนเริ่มคลายความกังวลกับการเร่งปรับขึ้นอัตราดอกเบี้ยของเฟด ทำให้ราคาทองรูปพรรณขายออกทะลุ 3 หมื่นบาทต่อบาททองคำ  
ตลาดซื้อขายทองคำเช้านี้เปิดตลาดวันแรกของสัปดาห์คงที่ หลังนักลงทุนเริ่มคลายความกังวลกับการเร่งปรับขึ้นอัตราดอกเบี้ยของเฟด ทำให้ราคาทองรูปพรรณขายออกทะลุ 3 หมื่นบาทต่อบาททองคำ  
28 มี.ค. 2565

ผู้สื่อข่าวรายงานว่า ราคาทองคำในประเทศวันนี้ (28 มี.ค.65) เปิดตลาดการซื้อขายวันแรกของสัปดาห์คงที่ จากราคาปิดตลาดเมื่อศุกร์ที่ผ่านมา (25 มี.ค.65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.24 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 30,950.00 บาท ขายออกบาททองคำละ 31,050.00 บาท ส่วนทองรูปพรรณ 96.5% รับซื้อเข้าบาททองคำละ 30,395.80 บาท ขายออกบาททองคำละ 31,550.00 บาท
ขณะที่ราคาทองคำตลาดโลก (Gold Spot) อยู่ที่ 1,947.00 ดอลลาร์ต่อออนซ์
ด้านบริษัท ฮั่วเซ่งเฮง โกลด์ ฟิวเจอร์ส จำกัด วิเคราะห์ว่า ราคาทอง Spot เมื่อสัปดาห์ที่ผ่านมา มีการปรับตัวขึ้นเล็กน้อยประมาณ 1.89% หลังนักลงทุนซึมซับการส่งสัญญาณเร่งปรับขึ้นอัตราดอกเบี้ยของธนาคารกลางสหรัฐฯ (เฟด) และการพุ่งขึ้นของอัตราผลตอบแทนพันธบัตรรัฐบาลสหรัฐฯ อายุ 10 ปีที่ปรับระดับสูงสุดในรอบเกือบ 3 ปี จนเป็นปัจจัยกดดันตลาดทองคำ
ทั้งนี้นักลงทุนยังคงมีความกังวัลเกี่ยวกับอัตราเงินเฟ้อที่พุ่งขึ้นในระดับสูง และความขัดแย้งรัสเซียยูเครนที่ล่วงเลยมากว่า 1 เดือนแล้ว อาจเป็นปัจจัยหนุนให้ราคาทองคำพุ่งสูงอีกครั้ง
ขณะเดียวกันสัปดาห์นี้ยังต้องจับตาเปิดเผยการจ้างงานภาคเอกชนทั่วประเทศของสหรัฐฯ ในเดือนมีนาคม ที่คาดว่าจะเพิ่มขึ้น 455,000 ตำแหน่งจาก 475,000 ตตำแหน่งในเดือนกุมภาพันธ์ แและการจ้างงานนอกภาคเกษตรเดือนมนาคม ตลาดคาดว่าจะเพิ่มขึ้น485,000 ตำแหน่ง จาก 678,000 ตำแหน่งในเดือนกุมภาพันธ์ ที่อาจมีผลต่อการเคลื่อนไหวของตลาดทองคำโลก